ফের মর্মান্তিক দুর্ঘটনার কবলে মহাকুম্ভের পুণ্যার্থীরা

নয়া দিল্লি: মঙ্গলবার বিধানসভা থেকে ভাষণের সময় মুখ্যমন্ত্রী বলেন, মহাকুম্ভ (Mahakumbh 2025) ‘মৃত্যুকুম্ভ’-এ পরিণত হয়েছে। পরদিনই ফের দুর্ঘটনা মহাকুম্ভে। দুর্ঘটনা যেন পিছু ছাড়ছে না পুণ্যতীর্থের। ঘটনাটি ঘটেছে মধ্যপ্রদেশ-ছত্তিশগড় সীমান্তে। ঘটনায় মৃত ১, আহত একাধিক। মহাকুম্ভগামী বাসটি প্রয়াগরাজের দিকে যাচ্ছিল। ট্রাকের সঙ্গে ধাক্কা লেগে নিয়ন্ত্রণ হারিয়ে ফেলে যাত্রী বোঝাই বাস। আহতরা বর্তমানে ভর্তি অনুপপুর জেলা হাসপাতালে।

আরও পড়ুন: ভণ্ডামি! মমতার ‘মৃত্যুকুম্ভ’ মন্তব্যে আক্রমণ বিজেপির

স্থানীয় সাব-ডিভিশনাল পুলিশ অফিসার শ্যাম সিদ্দার জানান, বাসটি কয়লা বোঝাই ট্রাকের সঙ্গে সংঘর্ষে পড়ে। বাসটি রাইপুর থেকে প্রয়াগরাজ যাচ্ছিল। ট্রাকটি অনুপপুর-ছত্তিশগড় সীমান্তে দাঁড়িয়েছিল।

উল্লেখ্য, দুর্ঘটনার সঠিক কারণ উদঘাটনের জন্য তদন্ত শুরু করেছে স্থানীয় প্রশাসন ও পুলিশ কর্তৃপক্ষ। কেন এই কয়লাবাহী ট্রাক রাস্তার মাঝে দাঁড়িয়েছিল এ নিয়ে তৈরি হয়েছে ধোঁয়াশা।